Notat

Til	                        	
Ordinære medlemmer:
Viserektor Inga Bostad
Studiedekan Aud V. Tønnessen, TF
Studiedekan Finn Arnesen, Jus
Studiedekan Britt Ingjerd Nesheim, Med.fak.
Studiedekan Gro Bjørnerud Mo, HF
Studiedekan Annik Myhre, MN
Studiedekan Morten Rykke, OD
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Bente Herstad, SUM
Anders Kråkenes, Studentparlamentet
Marie Lund Alveberg, Studentparlamentet
Thomas André Syvertsen, Studentparlamentet

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for Herstad)
Ola Buxrud (vara for Kråkenes)
Benjamin E. Jonsrud (vara for Alveberg)
Turid Astrid Reksten (vara for Syvertsen)
		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi: 
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, fakultetenes studieadministrasjon

INNKALLING TIL MØTE I UNIVERSITETETS STUDIEKOMITE TORSDAG 4. JANUAR 2007 KL 12.15 – 15.00 I KOLLEGIEROMMET, ADMINISTRASJONSBYGGET, 10. ET.

O.1-07 Orienteringssaker
A	Innstilling av kandidater til utdanningskvalitetsprisen for 2007
J.nr.:06/14585

Kunnskapsdepartementets pris for fremragende arbeid med utdanningskvalitet i norsk høyere utdanning; Utdanningskvalitetsprisen ble utlyst i oktober 2006. Formålet med prisen er å stimulere institusjoner innenfor høyere utdanning til å arbeide systematisk med å videreutvikle kvaliteten på sine utdanninger og motivere fagmiljøer ved universiteter og høyskoler til å bli mer opptatt av arbeid med utdanningskvaliteten. Søknadsfristen er 1. februar 2007. Søknadene vil bli vurdert av en egen priskomité og vinneren av Utdanningskvalitetsprisen for 2007 blir delt ut på NOKUT-konferansen 2. mai 2007. Prisen er på 1 million kr.

Utlysningsteksten ble sendt til fakultetene og sentrene med tilbakemeldingsfrist til Universitetsdirektøren 11. desember. 

Det har innkommet tre nominasjoner fra fakultetene: Gründerskolen (MN), Prosjekt arbeidslivsrelevans i studier og utdanning (HF) og Masterprogrammet i Sosialantropologi (SV).

D.1-07 Diskusjonsssaker
A	Informasjonsbrosjyre om kvalitetssystemet?
J.nr.: 05/2250

I vårsemesteret 2007 skal NOKUT gjennomføre en evaluering av UiOs kvalitetssystem. Som del av evalueringen inngår et institusjonsbesøk av NOKUTs sakkyndige komité. Komiteen vil bl.a. undersøke om ansatte ved institusjonen er kjent med sin rolle i kvalitetssystemet, altså om de klar over hvilket ansvar og hvilke oppgaver de har i arbeidet med studiekvalitet ved UiO.  Komiteen vil også undersøke om studentene gis gode muligheter til å bidra i studiekvalitetsarbeidet og hvordan studentenes bidrag blir fulgt opp. Spørsmålet blir dermed hvordan man best mulig i forkant av NOKUTs evaluering, kan informere om kvalitetssystemet og hvilke konsekvenser dette har for den enkelte. Det er til en viss grad snakk om å sette de riktige ordene på allerede innarbeidede prosesser: eksisterende studiekvalitetsarbeid må finne sin plass innenfor den systematiske oppfølgingen som ligger i kvalitetssystemet.

Studiekomiteen bes diskutere forslag til informasjonsbrosjyre om kvalitetssystemet.

V.1-07 Vedtakssaker
A	UiO's årsrapport om studiekvalitet 2005/2006
J.nr.: 06/9408

Utkast til UiOs årsrapport om studiekvalitet for studieåret 2005/2006 bygger på rapporter fra fakultetene og LMUs årsrapport, i tillegg til annen tilgjengelig informasjon. 
Rapporten inneholder en oversikt over vesentlige endringer i studieprogram eller studieretning som fakultetene har fastsatt i studieåret 2005/2006, jf. Forskrift om studier og eksamener ved UiO § 3.2, og en analyse av studiekvaliteten.

Analysene i rapporten er gjort på et aggregert nivå for å gi Universitetsstyret status for studiekvaliteten og kvalitetsarbeidet ved UiO. 

Rapporten konkluderer med noen utfordringer, og det er ønskelig at studiekomiteen vurderer om dette er hovedutfordringene for UiO framover. Komiteen bes også om innspill til hvordan UiO bør møte disse.

ETTERSENDES: Vedlegg 2 " Kort oppsummering av fakultetsvise årsrapporter om studiekvalitet

Forslag til vedtak
Studiekomiteen slutter seg til innholdet i rapporten og anbefaler at den legges fram for Universitetsstyret.
	
B	UiOs studiekvalitetsplan for 2007
J.nr.: 05/20832

UiO har hatt årlige studiekvalitetsplaner siden 2005 og planene har hatt gyldighet for ett kalenderår. På forrige møte i Studiekomiteen ble det foreslått å videreføre UiOs studiekvalitetsplan for 2006 til 2007. Studiekomiteen sluttet seg til dette. Videre ble det foreslått å utarbeide mer langsiktige studiekvalitetsplaner fra og med 2008. 

Forslag til vedtak
Studiekomiteen slutter seg til forslag til UiOs studiekvalitetsplan for 2007 slik den foreligger. 

Eventuelt

19.12.2006

Monica Bakken
studiedirektør

										Finn Ragnar Berger
										seniorkonsulent